b"\n_START_ARTICLE_\nZuid-Willemsvaart\n_START_SECTION_\nHist\xc3\xb2ria\n_START_PARAGRAPH_\nEls projectes d'un enlla\xc3\xa7 navegable entre Maastricht i 's-Hertogenbosch s\xc3\xb3n vells: tot i haver-hi una connexi\xc3\xb3 pel riu Mosa, la navegaci\xc3\xb3 nom\xc3\xa9s era possible cinc mesos de l'any, i el riu fa una gran corba._NEWLINE_Ja des del 1804, Napole\xc3\xb3 va voler millorar, per raons principalment militars, el transport als territoris annexats dels Pa\xc3\xafsos Baixos austr\xc3\xadacs i de la Rep\xc3\xbablica de les Set Prov\xc3\xadncies Unides. Aix\xc3\xb2 \xc3\xa9s l'origen del canal Bruges-Sluis i del Grand Canal du Nord, del qual nom\xc3\xa9s uns trams part van complir-se m\xc3\xa9s tard als Pa\xc3\xafsos Baixos i a Alemanya. _NEWLINE_El 1822, el rei Guillem I decid\xc3\xad de realitzar el projecte napole\xc3\xb2nic i fa excavar el canal de Maastricht a 's-Hertogenbosch. El canal portar\xc3\xa0 el seu nom Willem (neerland\xc3\xa8s per a Guillem). Quan va ordenar la construcci\xc3\xb3 d'un altre canal a Drenthe, es va afegir el prefix Zuid (meridional) al nom per a diferenciar-los. El canal original tenia 21 rescloses, un nombre que avui s'ha redu\xc3\xaft a 16._NEWLINE_El canal va excavar-se manualment. El pressupost de 3,7 milions de florins va pujar a 4,45 milions de florins. _NEWLINE_L'escissi\xc3\xb3 del Regne Unit dels Pa\xc3\xafsos Baixos el 1830 (1839) en dues parts no era molt favorable al desenvolupament del canal, com una part des d'ara va trobar-se al territori belga. Les relacions entre ambd\xc3\xb3s estats eren molt tenses a l'inici. L'excavaci\xc3\xb3 del del canal Wessem-Nederweert el 1929 i del Julianakanaal el 1935 van fer una drecera que va fer tornar gaireb\xc3\xa9 obsolet la part belga del canal pel qual el viatge \xc3\xa9s m\xc3\xa9s llarg. _NEWLINE_Una desviaci\xc3\xb3 s'ha excavat des de la ciutat d'Helmond i se'n projecta una a 's-Hertogenbosch."